RASEINIŲ RAJONO SAVIVALDYBĖS TARYBA

SPRENDIMAS

DĖL PRITARIMO DALYVAUTI PROJEKTE „DAUGIABUČIŲ NAMŲ IR SAVIVALDYBIŲ VIEŠŲJŲ PASTATŲ MODERNIZAVIMO SKATINIMAS“ bei savivaldybės viešojo pastato investicijų projektO parengimui

2016 m. rugsėjo 29 d. Nr. TS-333

Raseiniai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir 2014–2020 metų Europos Sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 04.3.1-APVA-V-003 priemonės „Daugiabučių namų ir savivaldybių viešųjų pastatų modernizavimo skatinimas“ projektų finansavimo sąlygų aprašo Nr. 1, patvirtinto Lietuvos Respublikos aplinkos ministro 2016 m. birželio 22 d. įsakymu Nr. D1-438 „Dėl 2014–2020 metų Europos Sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 04.3.1-APVA-V-003 priemonės „Daugiabučių namų ir savivaldybių viešųjų pastatų modernizavimo skatinimas“ projektų finansavimo sąlygų aprašo Nr. 1 patvirtinimo“, 50.3 papunkčiu bei atsižvelgdama į VšĮ Būsto energijos taupymo agentūros2016 m. rugsėjo 9 d. raštą Nr. (3)-B2.2-7094 „Dėl partnerystės dėl projekto „Daugiabučių namų ir savivaldybių viešųjų pastatų modernizavimo skatinimas“ įgyvendinimo ir bendradarbiavimo rengiant daugiabučių namų investicijų planus bei Savivaldybės viešojo pastato investicijų projektą sutarties priedo ir Savivaldybės tarybos finansinių įsipareigojimų“, Raseinių rajono savivaldybės taryba n u s p r e n d ž i a:

1. Pritarti:

1.1. dalyvauti projekte „Daugiabučių namų ir savivaldybių viešųjų pastatų modernizavimo skatinimas“ (toliau – Projektas);

1.2. Raseinių rajono savivaldybei nuosavybės teise priklausančio viešojo administracinės paskirties pastato, esančio Raseiniuose, Maironio g. 7, investicijų projekto parengimui.

2. Padengti netinkamas finansuoti, tačiau Projektui įgyvendinti būtinas išlaidas, ir tinkamas išlaidas, kurių nepadengia Projekto finansavimas, kiek tai yra susiję su prisiimtais Raseinių rajono savivaldybės įsipareigojimais pagal Raseinių rajono savivaldybės ir VšĮ Būsto energijos taupymo agentūros 2016 m. liepos 26 d. partnerystės sutartį Nr. SR-571.

3. Išlaidos gali būti netinkamos arba tinkamos, tačiau jų nepadengia Projekto finansavimas:

3.1. netinkamai įvykdžius viešuosius pirkimus dėl Savivaldybei nuosavybės teise priklausančio viešojo pastato investicijų projekto, įskaitant išsamiojo energijos vartojimo audito ataskaitos ir energinio naudingumo sertifikato parengimą prieš pastato modernizavimo priemonių įgyvendinimą, ir daugiabučių namų investicijų planų, įskaitant energinio naudingumo sertifikatų prieš namo modernizavimo priemonių įgyvendinimą;

3.2. viršijus pasirašytuose sutarties prieduose nurodytą finansuojamą investicijų sumą, skirtą Savivaldybei nuosavybės teise priklausančio viešojo pastato investicijų projektui, įskaitant išsamiojo energijos vartojimo audito ataskaitos ir energinio naudingumo sertifikato parengimą prieš pastato modernizavimo priemonių įgyvendinimą, parengti ir daugiabučių namų investicijų planams, įskaitant energinio naudingumo sertifikatų parengimą prieš namo modernizavimo priemonių įgyvendinimą, parengti;

3.3. netinkamai parengus Savivaldybei nuosavybės teise priklausančio viešojo pastato investicijų projektą ar daugiabučių namų investicijų planus;

3.4. kitais panašiais atvejais.

4. Pavesti Raseinių rajono savivaldybės administracijos direktoriui pasirašyti visus su Projekto rengimu ir įgyvendinimu susijusius dokumentus.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras	Algirdas Gricius